**IGAZGATÁSI OSZTÁLY**

**Ügy fajtája: Rendszeres települési támogatás lakhatáshoz kapcsolódó rendszeres kiadásokhoz**

**Ügyintéző: Ribovicsné Bálint Emese 66/589-308**

**Ügyleírás:**

A polgármester települési támogatásként lakhatáshoz kapcsolódó rendszeres kiadásokra támogatást állapíthat meg a szociálisan rászorultak részére az általuk lakott lakás rendszeres fenntartási költségeinek viseléséhez.

A támogatás akkor nyújtható, ha a háztartásban az egy főre jutó jövedelem nem haladja meg

a.) többszemélyes háztartás esetén a szociális vetítési alap összegének 400 %-át (2024-ben 114.000.-Ft)

b.) egyszemélyes háztartás esetén a szociális vetítési alap összegének 450 %-át (2024-ben 128.500.-Ft)

A támogatás havi 6.000.- Ft összegben természetbeni támogatásként állapítható meg. A támogatás folyósítása az igénylő által a kérelemben megjelölt szolgáltató részére történik, annak összegét a szolgáltató írja jóvá.

A lakhatási támogatás ugyanazon lakás esetén csak egy jogosult részére állapítható meg, függetlenül a lakásban élő személyek és háztartások számától. Külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

A kérelemhez mellékelni kell

a.) a háztartásban élők jövedelemigazolásait

b.) a lakásban lakás jogcímét igazoló adás-vételi vagy bérleti, vagy használati szerződést, illetve megosztás esetén a jogerős bírói határozatot.

c.) közüzemi számla, amelyik szolgáltatóhoz a támogatást igényli

A lakhatáshoz kapcsolódó rendszeres kiadásokra nyújtott települési támogatás a naptári év végéig állapítható meg.

Szükséges okiratok

* formanyomtatványok kitöltve, aláírva
* igénylő személyi igazolványa, lakcímnyilvántartó kártyája, TAJ kártya,
* a háztartásban élő nagykorú személyek jövedelemigazolása
* közép és felsőoktatási tanulók esetén jogviszony igazolás

Jogszabályok:

Kondoros Város Önkormányzata Képviselő- testületének a szociális ellátás helyi szabályairól 4/2015.(II.25.) önkormányzati rendelete 8.§-a (Rendszeres települési támogatás.

Kérelem nyomtatvány:

 